РЕПУБЛИКА СРБИЈА

Г Р А Д Н И Ш

ПРАВОБРАНИЛАШТВО ГРАДА НИША Ул. Вожда Карађорђа бр. 16

Тел. 018/504-699; 018/507-400 (*faks*)

Број: ПГН 20-03/21

Датум: 14.01.2021. год.

На основу чл. 4, 83 и 84. Закона о запосленима у аутономним покрајинама и јединицама локалне самоуправе („Службени гласник РС“ бр. 21/2016 и 113/2017 113/2017-др.закон и 95/2018) и члана 5,6 и 7 Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе(„Службени гласник РС“ бр. 95/2016), Градски Правобранилац,оглашава

**ИНТЕРНИ КОНКУРС**

**ЗА ПОПУЊАВАЊЕ ИЗВРШИЛАЧКОГ РАДНОГ МЕСТА**

**У ПРАВОБРАНИЛАШТВУ ГРАДА НИША**

**I Орган у коме се радно место попуњава:**

Правобранилаштво Града Ниша , ул. Вождова 16

**II Радно место које се попуњава:**

**Послови вођења уписника и вршење административних послова-виши референт „Виши регерент“, у Правобранилаштву Града Ниша,** **1** **извршилац.**

Опис послова: води уписнике: "П", "Пр", "ЈП", "А", "У", "Р", "Ре" и "М", води роковник предмета за рочишта и предмета у роковима, врши регистровање свих предмета у одговарајућим регистрима, прима пошту и заводи исту у одговарајућем уписнику и здружује исту одговарајућем предмету, разводи предмете и архивира, износи предмете из роковника и доставља их правобраниоцу и заменицима, припрема пошту за експедицију и врши експедицију исте, врши и друге послове који му од стране правобраниоца или заменика буду стављени као радни задатак.

Услови: Средња стручна спрема друштвеног, природног или техничког усмерења, IV степен стручне спреме, положен стручни испит за рад у органима државне управе и најмање једна година радног искуства.

**У изборном поступку проверавају се:**

1. Стручне оспособљености за рад на радном месту – увидом у податке из пријаве на интерни конкурс и приложених доказа, и усмено, путем разговора са кандидатом,
2. Познавање Упутства о канцеларијском пословању органа државне управе ("Сл. гласник РС", бр. 10/93, 14/93 - испр., 67/2016 и 3/2017),
3. Вештина комуникације, усмено, путем разговора,
4. Искуство у примени материјално правних прописа.

**III Место рада:**

Правобранилаштво Града Ниша, ул.Вождова бр.16, Ниш

**IV Рок за подношење пријаве на интерни конкурс** је 8 од дана оглашавања конкурса органа државне управе на интернет презентацији Града Ниша.

**V Лице које је задужено за давање обавештења о интерном конкурсу:** Љубинка Рајковић, телефон: 018/504-704.

**VI Aдреса на коју се подносе пријаве за интерни конкурс:** ПравобранилаштвоГрада Ниша, ул. Вождова 16 , са назнаком: „за интерни конкурс“.

**VII Датум оглашавања:** 19.01.2021.године.

**VIII Докази који се прилажу уз пријаву на интерни конкурс:**

оверена фотокопија дипломе којом се потврђује стручна спрема; оригинал или оверена фотокопија доказа о радном искуству у струци – потврде послодавца, решења и други акти из којих се доказује на којим пословима, са којом стручном спремом и у ком периоду је стечено радно искуство), оригинал или оверена фотокопија решења о распоређивању или решењe да је службеник нераспоређен.

**IX Конкурсна Комисија ће, о месту, дану и времену када ће се обавити провера стручних оспособљености, знања и вештина које се вреднују о изборном поступку, обавестити све учеснике конкурса** чије су пријаве благовремене, допуштене, разумљиве и потпуне и уз које су приложени сви потребни докази и који испуњавају услове за рад на оглашеном радном месту.

**X Право учешћа на на интерном конкурсу**:

На интерном конкурсу могу да учествују службеници запослени на неодређено време у органима града Ниша, запослени у органима градских општина града Ниша, као и службама и организацијама које оснивају град Ниш и градске општине према посебном закону. У смислу Закона о запосленима у аутономним покрајинама и јединицама локалне самоуправе, службама и организацијама, сматрају се стручне службе и посебне организације које су основане за обављање послова управе.

Право учешћа на интерном конкурсу имају службеници у истом звању или службеници који испуњавају услове за напредовање у звање у које је разврстано радно место које се попуњава.

**Напомене:**

Пријава на конкурс мора бити својеручно потписана. Неблаговремене, недопуштене, неразумљиве или непотпуне пријаве и пријаве уз које нису приложени сви потребни докази, конкурсна комисија одбацује закључком против кога се може изјавити жалбеној комисији у року од осам дана од дана пријема закључка.

Интерни конкурс спроводи Конкурсна комисија именована од стране Градског Правобраниоца.

Интерни оглас објављен је на огласној табли органа и служби Града Ниша.

ГРАДСКИ ПРАВОБРАНИЛАЦ

***Maрија Брајдић***